Oʻsmir
Oʻsmir (ruscha: Подросток) – rus yozuvchisi Fyodor Dostoyevskiy tomonidan yozilgan roman. 1875-yildan boshlab Otechestvennye zapiski adabiy gazetasida oyma-oy chop etilgan. Dastlab, muallif asarni „Zapiski yunoshi“ nomi ostida yozgan. Ushbu asar ilk marotaba chop etilganda muvaffaqiyatsizlikka uchraydi hamda Dostoyevskiyning boshqa mashhur asarlari kabi darajada emasligi eʼtirof etiladi. Biroq, shunga qaramay, baʼzi hozirgi zamon tanqidchilari asarni anchagina qadrlashadi, shuningdek, uni yetarlicha baholanmagan asarlaridan biri deb bilishadi.